ДОПЪЛНИТЕЛЕН ПРАВИЛНИК НА СЪДА

Съдържание

Глава I — Съдебни поръчки (членове 1—3)

Глава II — Правна помощ (членове 4 и 5)

Глава III — Уведомяване за нарушения на клетвата на свидетел или експерт (членове 6 и 7)

— Заключителни разпоредби (членове 8 и 9)

Приложение I — Списък по член 2, параграф 1

Приложение II — Списък по член 4, параграф 2

Приложение III — Списък по член 6

СЪДЪТ,

като взе предвид член 207 от Процедурния правилник (1),

като взе предвид член 46, параграф 3 от Акта относно условията за присъединяване на Република България и Румъния и промените в Учредителните договори на Европейския съюз (2),

като взе предвид член 45 от Акта относно условията за присъединяване на Република Хърватия и промените в Договора за Европейския съюз, Договора за функционирането на Европейския съюз и Договора за създаване на Европейската общност за атомна енергия (3),

като има предвид, че:

ПРИЕ СЛЕДНИЯ ДОПЪЛНИТЕЛЕН ПРАВИЛНИК:

ГЛАВА I

Съдебни поръчки

Член 1

1. Съдебната поръчка се възлага с определение, което съдържа фамилията, името и презимето, качеството и адреса на свидетелите или експертите, указва фактите, по които свидетелите или експертите ще бъдат изслушвани, посочва страните, техните представители, адвокати или юридически съветници, както и техния съдебен адрес, и излага накратко предмета на спора.

2. Секретарят връчва определението на страните.

Член 2

1. Секретарят изпраща определението на посочения в приложение I компетентен орган на държавата членка, на чиято територия трябва да се извърши разпитът на свидетеля или експерта. При необходимост секретарят прилага към определението превод на официалния език или езици на държавата членка, до която е адресирано определението.

2. Определеният съгласно параграф 1 орган предава определението на компетентния съдебен орган съгласно своето национално право.

3. Компетентният съдебен орган изпълнява съдебната поръчка съгласно разпоредбите на своето национално право. След изпълнението компетентният съдебен орган предава на определения съгласно параграф 1 орган определението, съдържащо съдебната поръчка, доказателствата по изпълнението и документ за разноските. Тези документи се изпращат на секретаря на Съда.

4. Секретарят организира превода на доказателствата на езика на производството.

Член 3

Съдът покрива разходите по съдебната поръчка, като си запазва възможността според случая да ги възложи в тежест на страните.

ГЛАВА II

Правна помощ

Член 4

1. В определението, с което решава да се предостави правна помощ, Съдът разпорежда да се определи адвокат, който да подпомага заинтересованото лице.

2. Ако лицето не предлага адвокат или ако Съдът счита, че не е възможно да се утвърди неговият избор, секретарят изпраща определението и препис от молбата за правна помощ на компетентния орган на заинтересованата държава, посочен в приложение II.

3. С оглед изпратените от този орган предложения Съдът служебно определя адвоката, който следва да подпомага заинтересованото лице.

Член 5

Съдът се произнася по разноските и хонорарите на адвоката; при поискване може да се отпусне аванс за покриването на тези разноски и хонорари.

ГЛАВА III

Уведомяване за нарушения на клетвата на свидетел или експерт

Член 6

Съдът може, след изслушване на генералния адвокат, да реши да уведоми за всяко лъжесвидетелстване и за всяко невярно експертно заключение, извършено или дадено пред него под клетва, посочения в приложение III компетентен орган на държавата членка, чиито съдилища имат компетентност във връзка с наказателното преследване.

Член 7

Секретарят отговаря за предаване на решението на Съда. Решението излага фактите и обстоятелствата, на които се основава уведомлението.

Заключителни разпоредби

Член 8

Настоящият допълнителен правилник заменя допълнителния правилник от 4 декември 1974 г. (ОВ L 350, 28.12.1974 г., стр. 29), последно изменен на 21 февруари 2006 г. (ОВ L 72, 11.3.2006 г., стр. 1).

Член 9

1. Настоящият правилник, чийто текст е официален на езиците, посочени в член 36 от Процедурния правилник, се публикува в Официален вестник на Европейския съюз.

2. Той влиза в сила от датата на неговото публикуване.

(1) ОВ L 265, 29.9.2012 г., стр. 1, изменен на 18 юни 2013 г. (ОВ L 173, 26.6.2013 г., стр. 65).

(2) ОВ L 157, 21.6.2005 г., стр. 203.

(3) ОВ L 112, 24.4.2012 г., стр. 21.

Secretary of State for the Home Department

Minister for Justice and Equality

The Law Society of Northern Ireland, Belfast (for applicants residing in Northern Ireland)

The Law Society of Scotland, Edinburgh (for applicants residing in Scotland)

The Law Society, London (for applicants residing in England or Wales)

Minister for Justice and Equality

ПРИЛОЖЕНИЕ III

Списък по член 6

Белгия

Service public fédéral Justice — Federale Overheidsdienst Justitie

България

Върховна касационна прокуратура на Република България

Чешка република

Nejvyšší státní zastupitelství

Дания

Justitsministeriet

Германия

Bundesministerium der Justiz

Естония

Riigiprokuratuur

Ирландия

The Office of the Attorney General

Гърция

Υπουργείο Δικαιοσύνης, Διαφάνειας και Ανθρωπίνων Δικαιωμάτων

Испания

Consejo General del Poder Judicial

Франция

Ministère de la justice

Хърватия

Zamjenik Glavnog državnog odvjetnika

Италия

Ministero della Giustizia

Кипър

Γενικός Εισαγγελέας της Δημοκρατίας

Латвия

Latvijas Republikas Ģenerālprokuratūra

Литва

Lietuvos Respublikos generalinė prokuratūra

Люксембург

Parquet général

Унгария

Közigazgatási és Igazságügyi Minisztérium

Малта

Avukat Ġenerali

Нидерландия

Minister van Veiligheid en Justitie

Австрия

Bundesministerium für Justiz

Полша

Ministerstwo Sprawiedliwości

Португалия

O Ministro da Justiça

Румъния

Parchetul de pe lângă Înalta Curte de Casație și Justiție

Словения

Ministrstvo za pravosodje

Словакия

Minister spravodlivosti

Финландия

Keskusrikospoliisi

Швеция

Åklagarmyndigheten

Обединено кралство

Her Majesty’s Attorney General (for witnesses or experts residing in England or Wales)

Her Majesty’s Advocate General (for witnesses or experts residing in Scotland)

Her Majesty’s Attorney General (for witnesses or experts residing in Northern Ireland)